শিব নদী

শিব নদী বাংলাদেশের উত্তর-পশ্চিমাঞ্চলের নওগাঁ এবং রাজশাহী জেলার একটি নদী। নদীটির দৈর্ঘ্য ৭১ কিলোমিটার, গড় প্রস্থ ৩৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক শিব নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১০৬।

অবস্থান ও আয়তন
এ নদীটি রাজশাহী জেলা শহর হতে ৩০ কিলোমিটার উত্তর-পশ্চিম কোণে বরেন্দ্র ভূমিতে অবস্থিত। এটি নদীটি নওগাঁ জেলার সাপাহার উপজেলার দক্ষিণের বিলাঞ্চল থেকে উৎপত্তি লাভ করেছে। অতপর প্রায় ৪৫ কিমি দক্ষিণ দিকে প্রবাহিত হয়ে পবা উপজেলার নওহাটার কাছে বারানাই নদীতে মিলিত হয়ে উত্তর-পূর্ব দিকে প্রবাহিত হয়েছে। এই উপজেলার উত্তরে নদীটির দৈর্ঘ্য ৭১ কিলোমিটার। এর গড়প্রস্থ ৩৭ মিটার এবং নদীটির প্রকৃতি সর্পিলাকার। পানি উন্নয়ন বোর্ড কর্তৃক শিবনদীর প্রদত্ত পরিচিতি নম্বর ১০৬। এটি নওগাঁ জেলার নিয়ামতপুর উপজেলা ও মান্দা উপজেলা, দক্ষিণে পবা উপজেলা ও গোদাগাড়ী উপজেলা, পূর্বে মোহনপুর উপজেলা, পশ্চিমে চাঁপাইনবাবগঞ্জ জেলার চাঁপাইনবাবগঞ্জ সদর উপজেলা ও নাচোল উপজেলা এবং তানোরের পাশ দিয়ে প্রবাহিত হয়েছে।

যোগাযোগ
সড়ক পথে- ঢাকা থেকে ঢাকা-রাজশাহী জাতীয় মহাসড়ক পথে রাজশাহী জেলা শহর প্রায় ২৭০ কি. মি. রাজশাহী - তানোর সড়কে রাজশাহী বাসস্ট্যান্ড হতে তানোর উপজেলা পরিষদ প্রায় ৩০ কি. মি.। রাজশাহী থেকে রাজশাহী-নঁওগা জাতীয় মহাসড়ক পথে ১০ কি.মি. বায়া নামক স্থান হয়ে আমনুরা রাস্তায় ২০ কি.মি. এলে তানোর গোল্লা পাড়া বাজার বা তানোর থানা মোড়ে নেমে তালন্দ সড়কে ১ কি. মি. এলে তানোর উপজেলা পরিষদ এর চত্বর। নদী পথে- শিব নদী পথে তানোর উপজেলায় মালামাল পরিবহন করা যায়। তবে রেল পথে তানোর উপজেলা পরিষদ এর সাথে কোনো যোগাযোগ নেই। তানোরের মোট পাকা রাস্তা ২১৬ কি.মি., আধা পাকা রাস্তা ৫১ কি.মি., কাঁচা রাস্তা ৪২৭ কি.মি.।

 আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র



বিষয়শ্রেণী:নওগাঁ জেলার নদী
বিষয়শ্রেণী:রাজশাহী জেলার নদী
বিষয়শ্রেণী:মান্দা উপজেলা
বিষয়শ্রেণী:নিয়ামতপুর উপজেলা
বিষয়শ্রেণী:তানোর উপজেলা
বিষয়শ্রেণী:বাগমারা উপজেলা
বিষয়শ্রেণী:মোহনপুর উপজেলা
বিষয়শ্রেণী:পবা উপজেলা